Várdomb község Képviselő-testülete
Szám: 141-25/2012. 



J E G Y Z Ő K Ö N Y V

Készült: Várdomb községi Önkormányzat Képviselő-testületének 2012. november 28-án Várdombon a községházán megtartott Képviselő-testületi ülésen. 
Az ülés kezdete: 18.00 óra.
Jelen vannak:  Simon Csaba polgármester
 Boros Tiborné, Kovács Ferenc, Vári József  képviselő-testületi tagok.

Tanácskozási joggal megjelentek: Nagyné Pohlon Mónika  körjegyző, Simon Józsefné könyvvizsgáló, Szamos Józsefné iskolaigazgató, Patakiné Tóth Ágnes iskola gazdasági vezetője, Remilong Judit EVE elnöke, Vad Henrietta NNÖ tagja, Iván Attiláné, Reinhardtné Solti Gyöngyi, Halbich Ildikó, Berg István körjegyzőségi dolgozók
Simon Csaba polgármester üdvözli a megjelenteket, megállapítja, hogy az 5 fő képviselő-testületi tagból 4 fő jelen van, így az ülés határozatképes, azt megnyitja. 
A polgármester ismertette a megjelentekkel, hogy a testületi ülés napirendi pontjai
a meghívóban kiküldöttek szerint kívánja tárgyalni. Más javaslat nem hangzott el, a képviselők jóváhagyólag tudomásul vették, egyhangúan elfogadták a napirendi pontok meghívó szerinti tárgyalását. 
N a p i r e n d i  p o n t o k

1./  Tájékoztató a két ülés között eltelt időszakban történt fontosabb eseményekről, és a tett    
       intézkedésekről. 
       Előadó: Simon Csaba polgármester

2./   Tájékoztató az Önkormányzat és intézményei 2012. évi költségvetés ¾ éves teljesítéséről.

Előadó: Simon Csaba polgármester

3./    Az Önkormányzat és intézményeinek előirányzat módosításának megtárgyalása.


Előadó: Simon Csaba polgármester

4./   A 2013. évi költségvetési koncepció ismertetése.


Előadó: Simon Csaba polgármester

5./  Az Első Magyar Önkormányzati Víziközmű és Közszolgáltatási Társulás Társulási
      megállapodás jóváhagyása. 


Előadó: Simon Csaba polgármester

6./    Könyvtári Szolgáltató Rendszerhez történő csatlakozás megtárgyalása. 


Előadó: Simon Csaba polgármester

7./   Várdomb község rendezési terv módosításának megtárgyalása.


Előadó: Simon Csaba polgármester

8./  Bejelentések, kérdések.

1./  Tájékoztató a két ülés között eltelt időszakban történt fontosabb eseményekről, és a 

tett intézkedésekről. 
        
Előadó: Simon Csaba polgármester

Simon Csaba polgármester:

A járási hivatalnak átadott irodahelyiség festése, rendbetétele megtörtént, átadásra készen áll a helyiség. 

EVE a közterületeken lévő virágágyásokat virágokkal ültette be. 

Napelemek felszerelése üzembe helyezése megkezdődött, az átadás napokon belül megtörténik. A beruházás önerő részére benyújtott pályázaton megnyerte, az önkormányzat az önrészt, melyet a beruházás átadásának, ellenőrzését követően folyósítanak.
A Szekszárdi Többcélú Kistérségi Társulás, társulási ülésén döntés született, hogy a Társulás nem szűnik meg, a továbbiakban a feladatai szűkülnek. 
A képviselők részéről kérdés, hozzászólás nem hangzott el.

A polgármester javaslatára a képviselők 4 igen szavazattal, ellenszavazat nélkül az alábbi határozatot hozták:

75/2012./XI.28./számú határozat
Várdomb község Önkormányzatának Képviselő-testülete a polgármester tájékoztatóját a két ülés között  történt eseményekről, a  tett intézkedésekről elfogadta és tudomásul vette.  

2./   Tájékoztató az Önkormányzat és intézményei 2012. évi költségvetés ¾ éves 

teljesítéséről.

Előadó: Simon Csaba polgármester

Simon Csaba polgármester: A napirenddel kapcsolatos előterjesztést a képviselők kézhez kapták, átadja a szót Simon Józsefné könyvvizsgálónak. 
Simon Józsefné könyvvizsgáló: Az önkormányzat gazdálkodása az évek költségvetéshez viszonyítva arányos. A szükséges előirányzat módosítások szerepeltetése megtörtént, melyet a következő napirendi pontban tárgyal a képviselő-testület. 
A hitelállomány átvállalásával kapcsolatban még sok a bizonytalanság. 

A napirenddel kapcsolatban kérdés, hozzászólás nem hangzott el. A polgármester javaslatára a képviselők 4 igen szavazattal ellenszavazat nélkül az alábbi határozatot hozták: 

76/2012.(XI.28.) számú határozat

Várdomb község Önkormányzata képviselő-testülete Várdomb község Önkormányzata és intézményei 2012.   évi ¾ éves gazdálkodásáról szóló tájékoztatót elfogadta és tudomásul vette.

Határidő: azonnal, és folyamatos, 

Felelős: Simon Csaba polgármester

3./    Az Önkormányzat és intézményeinek előirányzat módosításának megtárgyalása.


Előadó: Simon Csaba polgármester

Simon Józsefné könyvvizsgáló felhívja a képviselők figyelmét az előirányzat módosítás negyedévente történő előterjesztés elvégzésének szükségességére. 
A képviselők részéről kérdés, hozzászólás nem hangzott el. A polgármester javaslatára a képviselők 4 igen szavazattal ellenszavazat nélkül az alábbi rendeletet alkotta: 

13/2012.(XII.01.) számú rendelet
Várdomb községi Önkormányzatának Képviselő-testülete az Önkormányzat és intézményei 2012. évi költségvetési előirányzat módosításáról szóló rendelet-

tervezetet a melléklet szerinti tartalommal  rendeletté nyilvánítja. 

A rendelet a jegyzőkönyv mellékletét képezi.

Kihirdetéséről a körjegyző gondoskodik.

Határidő: kihirdetés napja

Felelős: Simon Csaba polgármester
4./   A 2013. évi költségvetési koncepció ismertetése.


Előadó: Simon Csaba polgármester

Iván Attiláné a körjegyzőség gazdálkodási főmunkatársa szóban tájékoztatja a képviselőket a 2013. évi költségvetés koncepciójáról. 
A 2013. évi költségvetésről pontos adatokat még nem tudunk. Az önkormányzatok finanszírozása a feladatok ellátására koncentrálódik, elfogadott 2013. évi költségvetés még nincs.  
A költségvetési tervezetből kitűni, hogy a házi gondozás feladatfinanszírozása 40.000,- Ft/fő –vel csökken. A szociális étkeztetésben változatlan finanszírozás mutatkozik. Az iskola állami fenntartásba történő adásával az iskolai étkeztetés állami feladattá válik. 
A képviselők részéről kérdés, hozzászólás nem hangzott el. A polgármester javaslatára a képviselők 4 igen szavazattal ellenszavazat nélkül az alábbi határozatot hozták: 

77/2012.(XI.28.) számú határozat

Várdomb község Önkormányzata képviselő-testülete a 2013. évi költségvetési koncepciót a megtárgyalt állapotban tudomásul vette és azt jóváhagyólag elfogadta. 

Határidő: azonnal

Felelős: Simon Csaba polgármester

5./  Az Első Magyar Önkormányzati Víziközmű és Közszolgáltatási Társulás Társulási
      megállapodás jóváhagyása. 


Előadó: Simon Csaba polgármester
A képviselők a napirendi ponttal kapcsolatos írásos előterjesztést kézhez kapták, a napirendi ponttal kapcsoltban kérdés, hozzászólás nem hangzott el. 

A polgármester javaslatára a 4 igen szavazattal ellenszavazat nélkül a képviselők az alábbi határozatot hozták: 

78/2012.(XI.28.) számú határozat

Várdomb Község Önkormányzatának Képviselő-testülete a helyi önkormányzatokról szóló 1990. évi LXV. tv. 10.§ (1) bekezdés e) pontjában kapott hatáskörében eljárva – figyelemmel a helyi önkormányzatok társulásairól és együttműködésről szóló 1997. évi CXXXV törvényben foglaltakra, úgy határozott, hogy az Első Magyar Önkormányzati Víziközmű és Közszolgáltatási Társulás új egységes szerkezetben foglalt társulási megállapodást a VII/1. fejezet 1.9 pontjának kivételével, jóváhagyja. A társulási megállapodás a jegyzőkönyv mellékletét képezi. 

A képviselő-testület felhatalmazza Simon Csaba polgármestert a társulási megállapodás fenti kikötés figyelembevételével történő aláírására. 

Határidő: 2012. december 10.

Felelős: Simon Csaba polgármester

6./    Könyvtári Szolgáltató Rendszerhez történő csatlakozás megtárgyalása. 


Előadó: Simon Csaba polgármester

A napirendi ponttal kapcsolatos írásos előterjesztést és a Könyvtárellátási szolgáltatás nyújtására a megállapodás tervezetet a képviselők kézhez kapták. Kérdésként merült fel a jelenleg iskolai könyvtárral közösen működő mozgókönyvtári és az iskolakönyvtár szétválasztásának szükségessége. 
Csillag József képviselő: A közösségi házban elegendő hely áll rendelkezésre a lakosság részére könyvtár kialakítására, ahol találkozhatna a fiatalabb és az idősebb korosztály is. 
Nagyné Pohlon Mónika körjegyző tájékoztatta a képviselőket, hogy jelenleg arról kell dönteni, hogy Várdombon a 2013. évben a könyvtári ellátást nyilvános könyvtár fenntartásával vagy a megyei könyvtár szolgáltatásainak igénybevételével kívánja ellátni. A későbbiekben, amikor elegendő információval rendelkezünk, akkor kell eldönteni, hogy a kötelező feladatként ellátandó könyvtári ellátást a jelenleg működő helyen vagy más módon fogja ellátni. 

Simon Csaba polgármester javaslatára a képviselők 4 igen szavazattal ellenszavazat nélkül az alábbi határozatot hozta:

79/2012.(XI.28.) számú határozat

Várdomb Község Önkormányzatának Képviselő-testülete úgy határozott, hogy Várdomb község könyvtári ellátás biztosítását a megyei könyvtár szolgáltatásainak igénybevételével látja el. Megbízza a polgármestert a Tolna Megyei Illyés Gyula Könyvtárral kötendő Könyvtárellátási szolgáltatás nyújtásáról szóló megállapodás megkötésére és aláírására. 

Felelős: Simon Csaba polgármester

Határidő: 2012. december 15.

7./   Várdomb község rendezési terv módosításának megtárgyalása.


Előadó: Simon Csaba polgármester

A képviselők a napirendi ponthoz kapcsolódó előterjesztést kézhez kapták. Simon Csaba polgármester tájékoztatta a képviselőket, hogy a rendezési terv módosításának egyeztetési fázisa lezajlott, az Állami Főépítész a záró véleményét megküldte, amelyben javasolja a rendezési terv módosítást, azaz a Helyi Építési Szabályzat módosító rendelet tervezetének elfogadását. 
A témával kapcsolatban kérdés, hozzászólás nem hangzott el. Simon Csaba polgármester javaslatára 4 igen szavazattal ellenszavazat nélkül az alábbi rendeletet alkotta. 

14/2012.(XII.01.)számú rendelet
Várdomb Község Önkormányzatának Képviselő-testülete Várdomb község helyi építési szabályzatáról szóló 12/2007.(XI.30.) számú önkormányzati rendeletét a jegyzőkönyv mellékletét képező formában módosítja. 

Határidő: 2012. november 30.

Felelős: Simon Csaba polgármester


   Nagyné Pohlon Mónika a rendelet 
              kihirdetéséért. 

8./  Bejelentések, kérdések.

Simon Csaba polgármester tájékoztatja a képviselőket, hogy a kitelepítettek emlékére létrehozott emlékpark elkészült, és felavatása, átadása megtörtént. A tervező részére a számla kifizetése aktuálissá vált, melynek összege 74.930,- forint. 
Simon Csaba polgármester javaslatára a képviselők 4 igen szavazattal ellenszavazat nélkül az alábbi határozatot hozták:

80/2012.(XI.28.) számú határozat

Várdomb Község Önkormányzatának Képviselő-
testülete úgy határozott, kitelepítettek emlékparkjának,  megtervezéséért Reichertné Guth Éva tervező részére a 74.930,- forint összegű tervezési díjat a 2012. évi költségvetés hitelkeret terhére utalja át. 

Felelős: Simon Csaba polgármester

Határidő: 2012. november 30.
Simon Csaba polgármester tájékoztatta a képviselőket, hogy 2013 évben  a KEOP épületenergetikai támogatási program keretében lehetőség nyílna a művelődési ház, a polgármesteri hivatala a bölcsőde és óvoda valamint a közösségi térként működő épületek felújítására. A Magyar Épületenergetikai és Környezetvédelmi Kft. munkatársa megtekintette az épületeket az előzetes adategyeztetések, adatszolgáltatások megtörténtek.  A pályázat véglegesítéséhez, benyújtásához azonban szükséges a vállalkozási szerződés megkötése. A szerződés értelmében a pályázat műszaki előkészítésre, pályázati -, közbeszerzési ügyintézésre és projektmenedzsmentre előzetesen megfizetendő díjat nem kell fizetni.  Abban az esetben kell a vállalkozónak épületenként kárpótlásul 300.000,- forintot fizetni, ha az elnyert pályázat nem kerül az önkormányzat hibájából megvalósításra. 

Boros Tiborné képviselő: A pályázat kiírása már megtörtént? A pályázat milyen támogatottságú, önrész milyen százalékban terheli az önkormányzatot?
Simon Csaba polgármester:  A pályázatot még nem írták ki, de az előkészítő munkákat el kell kezdeni mert előzetes információk szerint nagyon rövid idő áll rendelkezésre a pályázat benyújtására és ezért kell a pályázatot előkészíteni. A pályázat támogatottsága 85%-os azaz 15% önrészt kell az önkormányzatnak biztosítani.

Boros Tiborné képviselő: A művelődési ház felújítása a legszükségesebb és a legnagyobb összegű beruházás. Amennyiben elnyerjük mind a négy épület felújítását, akkor olyan összegű önrész halmozódhat fel melyet nem tudunk biztosítani. 
Simon Csaba polgármester: Az önrész biztosítására lehet pályázatot benyújtani, az idei évben is nyújtottunk be és nyertünk is a napelemes rendszer telepítésére. 
81/2012.(XI.28.) számú határozat

Várdomb Község Önkormányzatának Képviselő-
testülete úgy határozott, hogy a KEOP épületenergetikai támogatási programon részt kíván venni. Meghatalmazza a polgármestert a Magyar Épületenergetikai és Környezetvédelmi Kft-vel történő vállalkozási szerződés megkötésére és annak aláírására.  A vállalkozási szerződés Várdomb község tulajdonában lévő – művelődési ház, polgármesteri hivatal, bölcsőde és óvoda és a közösségi térként működő – épületeire terjed ki. 
Felelős: Simon Csaba polgármester

Határidő: azonnal.

Simon Csaba polgármester: Az elmúlt évek során nem volt lehetőség az önkormányzatnál és a körjegyzőségnél dolgozókat támogatásban részesíteni ezért javaslom, hogy 30.000,- forint összegű jutalomban részesüljenek. 
82/2012.(XI.28.) számú határozat

Várdomb Község Önkormányzatának Képviselő-
testülete úgy határozott, hogy az önkormányzat foglalkoztatásában lévő dolgozók 30.000,- forint összegű jutalomban részesülnek. 
Felelős: Simon Csaba polgármester

A  polgármester a képviselő-testületi ülést 20.00 órakor bezárta. 







Kmf.

Simon Csaba 



Nagyné Pohlon Mónika 

                        polgármester                                                  körjegyző
